**ĮSAKYMAS**

## DĖL BILIONIŲ SENIŪNIJOS SOCIALINĖS PARAMOS IR PAGALBOS ŠEIMAI TEIKIMO KOMISIJOS TVIRTINIMO

2018 m. vasario 13 d. Nr. DĮV-160

Šilalė

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos piniginės socialinės paramos nepasiturintiems gyventojams įstatymo 23 straipsnio 2 dalies 14 punktu, Piniginės socialinės paramos nepasiturintiems Šilalės rajono gyventojams teikimo tvarkos aprašo, patvirtinto Šilalės rajono savivaldybės tarybos 2018 m. sausio 25 d. sprendimu Nr. T1-23 „Dėl Piniginės socialinės paramos nepasiturintiems Šilalės rajono gyventojams teikimo tvarkos aprašo patvirtinimo“, 60 punktu, atsižvelgdamas į Šilalės rajono savivaldybės administracijos Bilionių seniūno 2018 m. sausio 23 d. raštą Nr. D2-20(1.1) „Dėl komisijos sudėties papildymo“, į Tauragės apskrities vyriausiojo policijos komisariato Šilalės rajono policijos komisariato 2018 m. vasario 8 d. raštą Nr. 85-S-1653(7.3.1 E) „Dėl atstovavimo komisijoje“:

 1. Tvirtinu Bilionių seniūnijos Socialinės paramos ir pagalbos šeimai teikimo komisiją:

 1.1. Loreta Daukantienė – Bilionių seniūnė, komisijos pirmininkė;

 1.2. Alvydas Balandis – Tauragės apskrities vyriausiojo policijos komisariato Šilalės rajono policijos komisariato Veiklos skyriaus vyriausiasis tyrėjas, narys;

 1.3. Virginija Geštautienė – Bilionių seniūnaitė, narė;

 1.4. Raimonda Macienė – Gulbių seniūnaitė, narė;

 1.5. Rūta Ramanauskienė – Plunksnių seniūnaitė, narė;

 1.6. Nijolė Viliušienė – Bilionių seniūnijos socialinė darbuotoja, narė.

 2. Pripažįstu netekusiu galios Šilalės rajono savivaldybės administracijos direktoriaus 2016 m. lapkričio 18 d. įsakymą Nr. DĮV-1672 „Dėl Bilionių seniūnijos Socialinės paramos teikimo komisijos tvirtinimo“.

 3. Pavedu šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus